**Felhívás**

**vállalkozás indításához szükséges készségek megszerzésére irányuló szolgáltatásban való részvételre**

A Borsod-Abaúj-Zemplén Megyei Kormányhivatal Foglalkoztatási, Munkaügyi és Munkavédelmi Főosztálya szolgáltatás keretében a vállalkozás indításához szükséges jogi, pénzügyi készségek megszerzése érdekében szolgáltatást nyújt.

Az egy hónap időtartamú szolgáltatás keretében indított tanácsadás és képzés intenzív, mindennapi (munkanapokon) jelenlétet és aktív részvételt igényel, továbbá miskolci helyszínen kerül megrendezésre egyéni és csoportos jelenléti és/vagy online foglalkozás keretében.

A képzés végén az álláskereső részletesen bemutatja a szolgáltatás keretében elkészített üzleti tervét és vállalkozási ötleteit.

**Tájékoztatjuk, hogy a szolgáltatásban való sikeres részvétel és az üzleti terv elfogadása nem jelenti automatikusan a vállalkozóvá válást elősegítő támogatásra való jogosultságot.**

A munkaerőpiaci szolgáltatásban egy előzetes kiválasztási eljárást követően lehet részt venni, mely az alábbi szakaszokból áll:

* A tervezett vállalkozás indításáról, működtetéséről alapvető információkat tartalmazó jelentkezési lap kitöltése.

A jelentkezési lap értékelésre kerül az alábbi mérlegelési szempontok figyelembe vételével:

* a munkaerő-kereslet és -kínálat helyi jellemzői,
* a térség foglalkoztatási helyzete és munkanélküliségi mutatói,
* az álláskereső munkához jutási esélyei,
* jelen felhívás céljának való megfelelés,
* a vállalkozás megvalósíthatósága, hatékonysága, és a megye munkaerőpiaci helyzetébe illeszthetősége.

**A jelentkezés lap és a szakképzettséget igazoló dokumentum benyújtásának határideje: 2022. szeptember 25.**

**A jelentkezési lap és a szakképzettséget igazoló dokumentum benyújtásának helye, módja:** a jelentkezési lapot elsősorban elektronikusan az [általános célú kéreleműrlap (e-Papír) szolgáltatás](https://epapir.gov.hu/level/uj?ugytipus=335) igénybevételével - ügyfélkapu azonosítást követően - kell megküldeni a Borsod-Abaúj-Zemplén Megyei Kormányhivatal Foglalkoztatási, Munkaügyi és Munkavédelmi Főosztály részére az alábbiak szerint:

 Témacsoport: Kormányhivatali ügyek

 Ügytípus: Foglalkoztatási támogatások, közfoglalkoztatás, egyéb állami foglalkoztatási feladatok

 Címzett: Borsod-Abaúj-Zemplén Megyei Kormányhivatal Foglalkoztatási, Munkaügyi és Munkavédelmi Főosztály

 Levél tárgya: Vállalkozóvá válást elősegítő támogatás

Amennyiben a jelentkezési lap elektronikus benyújtására nincs lehetőség, abban az esetben benyújtható személyesen a Borsod-Abaúj-Zemplén Megyei Kormányhivatal Foglalkoztatási, Munkaügyi és Munkavédelmi Főosztályán (3530 Miskolc, Mindszent tér 3.).

A felhívás iránt érdeklődők a Borsod-Abaúj-Zemplén Megyei Kormányhivatal Foglalkoztatási, Munkaügyi és Munkavédelmi Főosztályán az alábbi elérhetőségeken kaphatnak részletesebb felvilágosítást:

• Kőműves Lídia: (46) 513-280

• Kállai Zsuzsanna (46) 513-255; (30) 8175-695

A vállalkozóvá válás támogatás igénylésének további feltételeit a Hirdetmény tartalmazza, mely elérhető az alábbi honlapon:

 <https://nfsz.munka.hu/cikk/1596/Tajekoztato_munkaeropiaci_program_kereteben_kerelmezheto_vallalkozova_valast_elosegito_tamogatasrol>.

A jelentkezési lap elbírálásának határideje: 2022. szeptember 30.